Document ID: /roh_data/filtered/Bilingualer_Corpus_interleaved-it-rm.jsonl.gz/1851

This is a text translated from Italian to Rumantsch Grischun.
Raggiunta un'intesa tra Cantone dei Grigioni e Radiotelevisione

Il Cantone dei Grigioni ha trovato un'intesa con la Radiotelevisione svizzera di lingua italiana. Il ricorso di vigilanza presentato alla Confederazione nel settembre 2009 viene abbandonato dopo che i responsabili si sono dichiarati disposti ad ampliare l'offerta con un radiogiornale in italiano.

Il 25 settembre 2009 il Cantone dei Grigioni e altri quattro ricorrenti domiciliati nelle valli del Grigioni italiano hanno presentato un ricorso di vigilanza all'Ufficio federale delle comunicazioni a Bienne (UFCOM) contro la Società svizzera di radiotelevisione (SRG SSR idée suisse), contro la Radiotelevisione svizzera di lingua italiana (RSI), nonché contro la Società cooperativa per la radiotelevisione nella Svizzera italiana (CORSI) lamentando il fatto che gli opponenti non adempirebbero al loro mandato di prestazioni e alla loro concessione. A questi organi andrebbe inoltre ordinato di avviare, entro un termine da stabilire, le misure necessarie per adempiere al mandato.

In sostanza si è lamentato il fatto che la popolazione italofona del Cantone dei Grigioni verrebbe informata in modo insufficiente sui fatti che avvengono nel Cantone al di fuori delle valli del Grigioni italiano.

Ricorrenti e opponenti si sono incontrati per delle trattative condotte dal direttore dell'UFCOM.

In occasione di queste trattative, gli opponenti hanno proposto di estendere la loro attuale offerta mandando in onda nel Cantone dei Grigioni, dal lunedì al venerdì, intorno alle 19.00, un radiogiornale regionale in italiano della durata di 5 – 10 minuti. Dal punto di vista tecnico, la trasmissione avverrà secondo le stesse modalità applicate per i programmi regionali della DRS con una procedura di splitting; questo significa che il radiogiornale in italiano potrà essere ricevuto unicamente nel Cantone dei Grigioni sul canale OUC della Rete Uno. Questo radiogiornale regionale si limiterà all'informazione dall'intero Cantone dei Grigioni e in una fase iniziale coprirà circa il 74% della popolazione grigionese; si prevede tuttavia di ampliare la zona di diffusione.

Il 5 ottobre 2010 la SRG SSR idée suisse ha chiesto al capo del DATEC, il consigliere federale Moritz Leuenberger, la relativa autorizzazione, rilasciata il 3 novembre 2010 dal nuovo capo del DATEC, la presidente della Confederazione Doris Leuthard. Il radiogiornale regionale dei Grigioni andrà messo in onda entro tre mesi da quest'ultima data.

Con l'ampliamento dell'offerta informativa in lingua italiana vengono soddisfatte le esigenze di informazione quotidiana degli abitanti italofoni di tutto il Cantone dei Grigioni. In considerazione dell'offerta supplementare, nonché della conferma che l'attuale offerta degli opponenti verrà mantenuta, i ricorrenti hanno deciso di ritirare il ricorso di vigilanza.

A seguito della decisone della presidente della Confederazione Doris Leuthard, con la presente intesa è oggi possibile mettere la parola fine al vecchio contenzioso.

Persona di riferimento:

- Presidente del Governo Claudio Lardi, Direttore del Dipartimento dell'educazione, cultura e protezione dell'ambiente, tel. 081 257 27 01

Organo: Dipartimento dell'educazione, cultura e protezione dell'ambiente

Fonte: it Dipartimento dell'educazione, cultura e protezione dell'ambiente

10.11.2010
Il chantun Grischun e radio e televisiun sa cunvegnan

Il chantun Grischun ha chattà in cumpromiss cun la radiotelevisiun svizra da lingua taliana. Il recurs da surveglianza, ch'era vegnì inoltrà il settember 2009 tar la confederaziun, vegn laschà crudar, suenter che las persunas responsablas èn prontas d'extender la purschida cun in schurnal da radio da lingua taliana.

Il chantun Grischun ed ils quatter recurrents cun domicil en las vals dal Grischun dal sid han inoltrà ils 25 da settember 2009 in recurs da surveglianza tar l'uffizi federal da communicaziun (UFCOM) a Bienna cunter la societad svizra da radio e televisiun (SRG SSR idée suisse), cunter la radiotelevisiun svizra da lingua taliana (RSI) e cunter la societad cooperativa per la radiotelevisiun da la Svizra taliana (CORSI) ed han pretendì ch'i vegnia constatà che las adversarias dal recurs n'hajan betg ademplì lur incarica da prestaziun e da concessiun. Per satisfar a l'incarica stoppian ellas plinavant vegnir incumbensadas d'instradar las mesiras necessarias entaifer in termin fixà.

En emprima lingia èsi vegnì crititgà che la populaziun da lingua taliana dal chantun Grischun vegnia infurmada memia pauc davart ils eveniments che capitan en il chantun Grischun ordaifer las vals talianas.

Ils recurrents e las adversarias dal recurs èn sa scuntrads a tractativas sut la direcziun dal schef dal UFCOM.

A chaschun da questas tractativas han las adversarias dal recurs fatg amogna d'extender lur purschida vertenta e d'emetter mintga di – da glindesdi fin venderdi vers las 19.00 – in schurnal da radio da lingua taliana da 5 fin 10 minutas en il chantun Grischun. L'emissiun ha lieu da medema maniera tecnica sco tar ils programs regiunals da DRS en la procedura da splitting, cun l'effect ch'il schurnal da radio da lingua taliana po vegnir recepì sin l'emettur d'UUC Rete Uno mo en il chantun Grischun. Quest schurnal regiunal vegn a sa restrenscher ad infurmaziuns da tut il chantun Grischun. En ina fasa iniziala vegn el a cuntanscher var 74% da la populaziun grischuna; igl è dentant previs d'extender il territori d'emissiun.

La SRG SSR idée suisse ha dumandà ils 5 d'october 2010 il schef dal DATEC, signur cusseglier federal Moritz Leuenberger, per ina permissiun correspundenta. La nova scheffa dal DATEC, dunna presidenta da la confederaziun Doris Leuthard, ha dà ils 3 da november 2010 la permissiun correspundenta. L'emprim schurnal regiunal da lingua taliana dal Grischun duai vegnir emess entaifer maximalmain 3 mais dapi la data da la permissiun.

Tras l'extensiun da la purschida d'infurmaziun en lingua taliana vegn cuvrì il basegn d'infurmaziun quotidian da las abitantas e dals abitants da lingua taliana en tut il chantun Grischun. Sut l'aspect da la purschida supplementara sco er dal consentiment che la purschida existenta da las adversarias dal recurs na vegn betg midada, laschan ils recurrents crudar il recurs da surveglianza.

Suenter avair survegnì la disposiziun da dunna presidenta da la confederaziun Doris Leuthard po il vegl disput vegnir terminà oz tras il cumpromiss chattà.

Infurmaziuns:

- president da la regenza Claudio Lardi, schef dal departament d'educaziun, cultura e protecziun da l'ambient, tel. 081 257 27 01

Gremi: departament d'educaziun, cultura e protecziun da l'ambient

Funtauna: rg departament d'educaziun, cultura e protecziun da l'ambient

10.11.2010